Tervetuloa Armon kalliolle!
Minun nimeni on Petri Välimäki.
Armon kalliolla ohjelmasarjassa tutkimme nyt -
apostoli Paavalin kirjettä roomalaisille.
Tähän mennessä olemme nähneet, -
miten apostoli voimallisesti julistaa sanomaa -
Jeesuksesta Kristuksesta, Jumalan Pojasta.
Hän tuli pelastamaan meidät ja ristillä verellään sovitti syntimme -
sekä avasi näin kaikille Häneen uskoville oven -
vapauteen, anteeksiantamukseen, elämään -
ja iankaikkiseen pelastukseen Jumalan yhteydessä -
Hänen rakkaana lapsenaan.
Aivan viime ohjelmissa olemme tutkineet kirjeen lukua 12.
Siinä apostoli aiemmin kuvatun voimallisen armon perustalta -
rohkaisee ja kehottaa niin seurakuntaa -
kuin jokaista yksityistä kristittyä - sinua ja minuakin -
etsimään Jumalan tahdon mukaista elämää ja palvelemaan -
niin seurakuntana kuin yksilöinä niitä lahjoja arvostaen ja käyttäen, -
jotka Jumala on meille itse kullekin antanut.
Nyt jatkamme tästä. Kuulemme Roomalaiskirjeen luvusta 12 -
jakeet 11-18: -
Huomaamme heti ensimmäisissä luetuissa jakeissa, -
miten voimallisesti apostoli rohkaisee -
hyvin elävään uskoon ja palveluun.
Joskus ihmiset saattavat käsittää armon hieman nurinkurin.
Ajatellaan armoa ikään kuin passiivisena olotilana siksi, -
että armo pelastuksen asiassa kuvataan tekojen vastakohdaksi.
Niin todella on pelastuksen asiassa.
Armosta te olette pelastetut, ette tekojenne, ette itsenne kautta, -
uskon kautta. Se on Jumalan lahja, ettei kukaan kerskaisi.
Pelastus todellakin saadaan lahjana armosta uskon kautta Jeesukseen -
ja Hänen täytetyn työnsä tähden.
Siitä valtavasta lahjasta saamme kiittää.
Raamatussa kuitenkaan tämä armo ei ole passivoivaa, -
vaan hyvin elävää ja eläväksi tekevää.
Siinä on kyse Jumalan rakkaudesta ja itsestään Jeesuksesta.
Efesolaiskirjeessä apostoli Paavali käsittelee myös samaa asiaa, -
samaa aihealuetta. Kun hän on kertonut, -
miten armosta olemme pelastetut uskon kautta Jeesukseen, -
niin 3. luvun jakeissa 14-17 hän rukoilee: -
Ja rakkauteen juurtuneina ja perustuneina.
Huomaat, että armossa on kyse siitä, -
että Jeesus itse asuu meissä.
Pyhän Henkensä kautta Jumala asuu meidän sydämissämme.
Ystävä, ei sen suurempaa eläväksi tekevää voimaa ole missään!
Armo on sitä, että Jeesus asuu meissä, -
kun olemme armahdettuja ja rakastettuja.
Hän on ylösnousemus ja elämä. Hän on tie, totuus ja elämä.
Hän on Elämä isolla E:llä. Kun Hän on meissä, -
Hän ei vie meitä passiivisuuteen, välinpitämättömyyteen, pahuuteen -
tai laittomuuteen, vaan rakkauteen, uskoon, vapauteen, elämään.
Se tapahtuu armon pohjalta, armon perustukselta käsin -
jo armahdettuna, kuten myös apostoli Johannes kuvasi Jeesusta: -
"Hänen täyteydestään me olemme saaneet ja armoa armon päälle."
Ensin Jumala siis niin täysin ja valtavasti rakastaa sinua, -
että Hän on antanut Poikansa, että saat sulasta armosta lahjaksi -
pelastuksen ja iankaikkisen elämän ja syntien anteeksisaamisen.
Sitten Hän rakastaa sinua niin paljon, että haluaa antaa elämääsi -
tarkoituksen, mielekkyyden ja siunauksen jo tähänkin aikaan.
Raamattu kertoo Hänen valmistaneen mahdollisuuden.
Kuulimme, miten Hän on antanut lahjat, rohkaisee -
ja haluaa antaa siunatun elämän.
Se on yhtä paljon armoa kuin se ensimmäinenkin 100 %.
Todellakin kunnia on kokonaan Jumalan, -
kun kaikki on pohjimmiltaan Jumalan armoa.
Jumalan armo on siis jotain hyvin eläväksi tekevää.
Se johtaa meidät palvelemaan Pyhässä Hengessä.
Tuon armon perustalta apostoli rohkaisee meitä vahvasti.
Esimerkiksi Ristin Voiton Novumissa -
ensimmäisessä kuulemassamme jakeessa, -
kun sanottiin, ettei meidän pidä olla veltot, -
niin sanatarkka huonoa suomea oleva käännös -
kreikan kielestä on -
tuossa kohdassa: "Innossa älkää velttoja."
Siten selvennetään sanaa 'velttona'.
Se merkitsee jotain 'pidättyvyyttä', 'epäröimistä', -
josta meitä varoitetaan ja sen tilalle sanotaan: -
Olkaa hengessä palavat. Palvelkaa Herraa.
Siis iloiten siitä saamastamme suuresta lahjasta ja armosta -
olkaa hengessä palavat ja palvelkaa Herraa.
Voi olla, ettei vain silloisilla roomalaisilla, -
vaan myös meillä suomalaisilla on aikamoisia pidäkkeitä.
Ehkä mekin kipeästi tarvitsemme -
tällaista Jumalan Sanan selvää rohkaisua.
Siis ei olla empiviä ja velttoja näin tärkeässä asiassa, -
vaan meille on annettu niin suuri ilosanoma, -
että sen vuoksi on kaikki syy olla innokas ja palava.
Otan vielä tähän apostolin kirjeestä Korinttin seurakunnalle, -
joka on Raamatussa seuraava apostolin kirjeistä.
Huomaamme, ettei ollut kysymys vain tästä yhdestä, -
vaan tämä sävy on hyvin vahvasti mukana Raamatussa -
ja eri puolilla näkyvissä. Otan siis seuraavasta kirjeestä -
eli 1. Kor. 15:57-58: -
[Huomaat, että tässäkin lähdetään -
tästä Jeesukselta saatavasta lahjasta -
ja Hänessä saatavasta voitosta. Ja seuraus: -]
Huomaat, että siellä on hyvin sama sävy.
Se, että olemme armahdettuja, ei tarkoita, -
että meidän pitäisi olla velttoja/ välinpitämättömiä. Päinvastoin.
Se rohkaisee meitä jopa innokkaiksi tietäen, että Jumala on kanssamme.
Hän ei anna vaivannäkömme mennä hukkaan.
Sanon yhden poikkeuksen tähän edellä kertomaani ja kuvaamaani.
Se on se, että joku ihminen, -
joku kuulija/katsoja voi olla sillä tavalla kipeä, haavoittunut, -
masentunut, että tuo rohkaisun Sana on mahdotonta.
Silloin tuntuu hyvin ahdistavalta ajatukselta, -
että pitäisi innokkaana alkaa tekemään ja toimimaan.
Sinulle sanon, että lepää Herrassa. Lepää Jeesuksen täytetyssä työssä.
Saat muistaa, että pelastus on 100-prosenttisesti armosta lahjana.
Nämä rohkaisut ja kehotukset eivät siis ole vaatimus tai pakko.
Sinä olet jo hyväksytty ja armahdettu Jeesuksessa.
Sen sijaan sinulle, joka jaksat tai sitten, kun jaksat, minä sanon: -
"Olkaa innokkaat, olkaa hengessä palavat."
On tärkeää erottaa vaatimus ja lainalaisuus -
sekä armosta nouseva rohkaisu ja siihen liittyvä kehotus, -
joka ei siis ole uudestaan lain alle menemistä, -
vaan sitä, että me jo armahdetut saamme herätä ja palvella ilolla.
Siihen sisältyy se, että koska emme ole lain alla, -
niin silloinkin, jos jostain syystä se on mahdotonta, -
saa kuitenkin hyvällä mielellä iloita siitä armosta, -
jossa saa olla heikkona osallinen.
Selkeä pääsävy seurakunnalle on kuitenkin, että kaikkia niitä, -
joille se on mahdollista ja voivat hyvällä mielellä sen tehdä, -
heitä vahvasti rohkaistaan palvelemaan.
Emme siis anna velttoutemme estää, vaan olemme hengessä palavat.
Sitten seuraa useampia taidollisuutta ja rakkaudellisuutta -
korostavia kohtia.
Nyt on tärkeää huomata, että into ja palavuus hengessä -
tai taidollisuus ja rakkaus eivät siis myöskään ole vastakohtia, -
vaan ne kuuluvat yhteen. Taidollisuus, viisaus, -
ymmärtäväisyys, terve harkinta ja innokkuus eivät ole ääripäitä, -
vaan kuuluvat yhteen Raamatussa. Ollaan innokkaita ja palavia -
ja silti hyvin harkitsevaisia ja taidollisia, tehdään se viisaasti.
Ei siis kohelluksessa, vaan johdatuksessa, -
terveen harkinnan hengessä. Silloin tulee usein hyvää hedelmää.
Kaikkea näemme tässä kuullussa kohdassa.
Kehotuksen iloon, -
myös kärsivällisyyteen, kun kärsivällisyyttä tarvitaan, -
kestävään rukoukseen, vieraanvaraisuuteen -
huomioimaan niitä, jotka tarvitsevat apua monella muullakin tavalla.
Näemme Raamatussa vahvan kehotuksen.
Samoin herkkyyteen lähimmäisen rinnalla.
Kuulimme sanat: iloitkaa iloitsevien kanssa, -
itkekää itkevien kanssa.
Kun ihmisellä on paha olla, hätä, tuska, -
silloin hän tarvitsee kuulevaa korvaa, välittävää ihmistä.
Joskus samastumme niin vahvasti, että itkemme itkevän kanssa.
Silloin täytyy olla hyvin huolellinen, ettemme vaadi, -
vaan rakastamme ja välitämme siitä lähimmäisestä.
Ja sitten taas iloitsemme iloitsevan kanssa.
Rakkaus siis huomioi sen lähimmäisen tilanteen -
ja siitä käsin kohtaa hänet ja tukee häntä.
Meidän tulee pyrkiä elämään sovussa, -
mikäli se meistä suinkin on kiinni -
ja siunaamaan lähimmäisiä ja jopa vihollisiakin (!). Siunatkaa!
Siunataan ja pyritään sopuun lähim- mäisten kanssa. Kaikkien kanssa.
Täydennys: mikäli se teistä riippuu.
Sellaisessa kohdassa, kun me haluamme ja pyrimme -
tosissamme sopimaan riidat, haluamme antaa anteeksi, -
pyytää anteeksi tarvittaessa, haluamme elää sovussa, -
mutta vastapuoli lukitsee sen eikä suostu, -
niin huomaa, että emme ole siitä vastuussa.
Eläkää sovussa kaikkien kanssa, mikäli se teistä riippuu.
Jos ei riipu, siitä emme ole vastuussa.
Vastapuoli vastaa siitä itse Jumalan edessä.
Me saamme olla vapaat ja hyvällä mielellä.
Kyllä meitä kuitenkin selvästi kehotetaan sopuun aina, -
kun se suinkin on mahdollista.
Samoin meidän on tärkeää antaa anteeksi, -
sopia ja saada anteeksi. Aina se ei ole ollenkaan helppoa.
Joskus emme pysty siihen. Silloin saamme muistaa tämän: -
Ystävä, jos nämä kehotuksen sanat saavat sinut kokemaan syyllisyyttä, -
tai jokin muu asia painaa sydäntäsi, -
saamme nyt tässä tunnustaa Jumalalle syntimme -
ja kuulla ihana Jumalan antama synninpäästö.
Saamme uskoa synnit anteeksi.
Rukoillaan yhdessä. Kiitos, Jeesus, että kaiken sen, -
missä olen itse mennyt jotenkin pieleen, -
missä olen tehnyt syntiä ja pahaa, tahdon tunnustaa Sinulle.
Olen syntinen enkä läheskään aina ole pystynyt/osannut rakastaa -
enkä ole läheskään aina ollut palava.
Tunnustan sen ja pyydän ristisi veren tähden: -
"Anna syntini anteeksi ja auta Jumalan tahdon mukaiseen elämään."
Ystävä, joka tätä tahdoit rukoilla, -
ylösnoussut Jeesus sanoi: "Ottakaa Pyhä Henki. -
Joiden synnit te anteeksi annatte, niille ne ovat anteeksi annetut."
Tuon Jeesuksen Sanan mukaan julistan sinulle synninpäästön.
Saat sulasta armosta sen vastaanottaa. Kiität vaan Jeesusta.
Jeesuksen nimessä ja veressä -
kaikki sinun syntisi on anteeksi annettu.
Herramme Jeesuksen Kristuksen armo, Isän, Jumalan rakkaus -
ja Pyhän Hengen siunaava ja vahvistava osallisuus -
olkoon sinun kanssasi nyt, aina ja iankaikkisesti. Aamen.
Ole todella siunattu -
ja palvele iloiten Pyhän Hengen voimassa. Aamen.
Ystävä, on suuri etuoikeus, että me saamme elää armosta.
On suurta Jumalan armoa myös se, että me saamme välittää armoa.
Siinä tarvitaan meitä kaikkia.
Jos tahdot osallistua Armon kalliolla -ohjelmien tekoon, -
niin voit tehdä sen osoittamalla tukesi ruudulla näkyvään numeroon.
Tällöin annat noin 12 euron lahjoituksen.
Voit myös lahjoittaa ruudulla näkyvälle tilille viitteen kera.
Voit tukea myös nettilahjoituksella tai tekstiviestillä.
Iso kiitos tuestasi yhteiseen palveluumme!
Tekstitys: Tuula-Riitta Virrankare